( 103 ) 
LÀ ROCHE. 
Soit consulté avec ceulx du Conseil des Indes. Jusques à maintenant 
les Indiens ont esté traictez comme betes brutes, dont s’ensuit qu’ils 
n’ont congnoissance de Dieu ni d’eulx mesmes et sont gens sans vertu 
et sans police. 
LA CHAULX. 
Cest article est bon et louable, et me semble que l’on ne doit avoir 
esgard à ce que j’ai entendu aucuns dient que ne doiez envoier es Indes 
sinon Espagnolz; celui qui premier trouva icelles ne l’estoit; mais suis 
bien d’advis que ce soient de vos subjectz gens de bien, de quelque pais 
que ayez et surtout pourveoir au conseil des Indes estant devers vous et 
aussi en la maison de contractacion de Seville, car de ces deux 
dépend tout. 
CHANCELLIER. 
La tierce, que V e M té labeure que en l’office de l’inquisition les minis¬ 
tres soient qualifiez comme la raison le veult et qu’ils ne prendent 
salaire neporcion sur les confiscations, ains soient stipendiez de aillieurs, 
de maniéré qu’ils n’aient cause de mandier leurs vies ne se nourir du 
sang des hommes, et qu’ilz tendent à la correction et instruction et non 
à la destruction, afin de non rebouter les autres infidèles qui se vouldront 
réduire a la Religion chrestienne. 
La quatriesme, que V. M. fasse bien visiter les testamens et dernieres 
volontés de vos prédécesseurs et donner ordre à faire complir leurs dis¬ 
positions et légats pieux. 
[l'empereur.] 
A Covos l . Qu’il fasse une lettre ordonnant à mon confesseur qu’il 
prengne information du testament du Roy et de la Rovne cath., et soit 
ordonné à tous ceux que besoin est lui donner lad e information comme 
à moi-mesme, et qu’il regarde ce que je reste tenu et obligé de faire, afin 
que on regarde de en complir au mieulx et au plustot que l’on pourra et 
si je puis allegher quelq e droit pour faire rabat des charges qui sont 
Francisco de los Covos, un des secrétaires de l’empereur. 
